Nico Malan spog met 98.6% slaagsyfer | News24
Nico Malan spog met 98.6% slaagsyfer
Tarryn Meyer, San-Mari Labuschagne, Nina Meyer en Chanelle du Plessis van die Hoërskool Nico Malan spog met verskeie onderskeidings. Foto:VERSKAF
DIE 2017-matriekleerders van die Hoërskool Nico Malan in Humansdorp spog met ’n 98.6%-slaagsyfer.
Nege leerders het ’n A-gemiddelde simbool behaal. Die leerders is Nina Meyer (sewe onderskeidings en eerste in die Sarah Baartman Distrik), Leandré Nel (sewe onderskeidings en tweede in die Sarah Baartman Distrik), Xander Heyns (sewe onderskeidings), Tarryn Meyer (sewe onderskeidings), Rucard Pienaar (ses onderskeidings), Mardi Venter (ses onderskeidings), Evette Kritzinger (ses onderskeidings), San-Mari Labuschagne (vier onderskeidings) en Marco Venter (vier onderskeidings).
Die skool het 21 leerders met ’n B-gemiddelde simbool, 44 leerders met ’n C-gemiddelde simbool, 42 leerders met ’n D-gemiddelde simbool en 26 leerders met ’n E-gemiddelde simbool. Van die 143 leerders het 93 leerders vry-stelling behaal om graadkursusse te doen, 44 leerders diplomakursusse en vier leerders sertifikaatkursusse.